التوبيك دة مخصص لادارة عمرو دياب.نت المحترمة .. السايت بقاله فترة مش تمام بتحصل فيه حاجات شوفت اختها بالظبط قبل كدة في منتدي تاني كنت مشترك فيه ، زادت فيه حركة الهجوم علي مراقبين بعينهم بطريقة ملحوظة جدا و انتشرت فيه بردو توقيعات ضد فريق المراقبين بنفس الطريقة الموجودة في السايت هنا عن طريق شخص كان طامع في الادارة و حرك السايت كله ضد فريق المراقبين وكان بيتقرب من واحد من فريق الادارة لحد مافعلا زادت الحركة في المنتدي عن حدها و بانت وكانها ثورة في المنتدي الي ان اضطر المدير تغيير فريق المراقبين بالكامل و طبعا اللي جه المشرف اللي حرك الناس دي كلها وكان بيتقرب من المدير هو و كام واحد معاه وبعديها الماية رجعت لمجاريها.
انا معرفش ايه اللي بيحصل في المنتدي دلوقتي بالظبط بس واضح جدا انها صراع ع السلطة من شخص ما او مجموعه اشخاص هما اللي بيقصدوا يقلبوا المنتدي بالشكل الملحوظ في الفترة الاخيرة دي و نشر توقيعات مضادة لفريق الادارة لحد مايوصل لهدفه.
اتمني ان الادارة تتعامل مع الجميع بكل حزم و قوة مش لمصلحة الادارة دة لمصلحة السايت و الفانز الحقيقيين للفنان عمرو دياب و قبل كل دة طبعا الكبير الهضبة عمرو دياب اللي المفروض ان المكان دة يكون تجمع لمحبيه من جميع أنحـاء العالم مش ميدان لتجميع ثوار لان بجد شكل السايت بقي فظيـــــــع جدا ووحشة جدا في حقنا كفانز للفنان عمرو دياب و لعمرو دياب نفسه. اللهم قد بلغت .. اللهم فاشهد.